**Z Á P I S N I C A**

zapísaná v priebehu zasadnutia Obecného zastupiteľstva dňa 20. 6. 2016

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Schválenie VZN o nakladaní s komunálnym odpadom
5. Schválenie Plánu kontrolnej činnosti
6. Komunitný plán sociálnych služieb
7. Schválenie finančného príspevku pre ZŠ s MŠ P. V. Rovnianka Dolný Hričov
8. Voľba prísediaceho na súde
9. Nájomná zmluva s PD Agrofin Dolný Hričov
10. Rôzne
11. Diskusia
12. Schválenie uznesenia
13. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Poliaka Rastislava a p. Randu Pavla.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce podrobne informovala prítomných o spracovanom VZN č. 2/2016, ktoré sa týka oblasti nakladania s odpadmi v obci. Pri jednotlivých bodoch priebežne oboznamovala o uzatvorených zmluvách so spoločnosťami Metal Servis Recycling, s.r.o. a Trafin Oil, ktoré budú zabezpečovať odvoz niektorých druhov triedeného odpadu. Poslanci boli s obsahom VZN č. 2/2016 oboznámení, nakoľko im bolo VZN pred zasadnutím OZ odoslané mailovou poštou. Poslanci VZN č. 2/2016 o nakladaní s komunálnymi odpadmi a drobnými stavebnými odpadmi na území obce Hričovské Podhradie jednohlasne schválili bez pripomienok.

K bodu 5:

Starostka obce prečítala predložený Návrh Plánu kontrolnej činnosti hlavného kontrolóra obce Hričovské Podhradie na 2. polrok 2016. Poslanci návrh jednohlasne schválili.

K bodu 6:

Starostka obce oboznámila prítomných o spracovanom Komunitnom pláne sociálnych služieb obce Hričovské Podhradie na roky 2016 – 2021.

K bodu 7:

Starostka obce prečítala prijatú žiadosť Ing. Petra Zelníka, starostu obce Dolný Hričov, v ktorej žiada o poskytnutie finančného daru pre školskú jedáleň pri ZŠ s MŠ P. V. Rovnianka v Dolnom Hričove. Po diskusii sa poslanci zhodli, že žiadosť prerokujú na ďalšom zasadnutí, dokedy zvážia výšku finančného prípadne vecného daru .

K bodu 8:

Starostka obce informovala o Žiadosti Okresného súdu v Žiline k voľbe prísediaceho na súde. Informovala, že ako starostka obce nenavrhuje žiadnu osobu. Prítomní jej návrh zobrali na vedomie.

K bodu 9:

Prítomným bola predložená Zmluva č. 29/2016 o nájme pozemkov na poľnohospodárske účely s PD Agrofin Dolný Hričov. Poslanci návrh zmluvy jednohlasne schválili.

K bodu 10 a 11:

Starostka obce a prítomní poslanci sa zhodli na vypracovaní opakovanej žiadosti Obecnému zastupiteľstvu Dolný Hričov o prinavrátenie budovy športového areálu k. ú. obce Dolný Hričov, ktorá bola postavená v roku 1983 v akcii ,,Z“.

Prítomní boli oboznámení, že aktivisti Hradu Hričov plánujú v mesiaci august akciu ,,Noc hradných zrúcanín“. Starostka vyzvala v tejto súvislosti prítomných o návrhy, príspevky, ktoré môžu aktivistom pri tejto akcii napomôcť.

Starostka obce informovala o ukončení kontroly Najvyšším kontrolným úradom a o nedostatkoch, ku ktorým vypracovala príslušné opatrenia. Jednotlivé opatrenia boli prečítané, prítomní boli informovaní o termínoch, v ktorých budú nedostatky odstránené.

Starostka obce predstavila návrh spoločného jednodňového výletu občanov do mesta Košice. Návrh spočíva v úhrade nákladov na cestovné - autobus z rozpočtu obce vrátane služieb sprievodcu. Prípadné vstupné do pamiatok mesta, zoologickej záhrady a podobne si občania uhradia z vlastných prostriedkov. Návrh prítomní prijali.

P. Tomáš Lasička predniesol prítomným, že na ulici na Stav popri miestnej komunikácii pri pozemku rodinného domu č. 37 upadá murivo, že by vhodné prijať potrebné opatrenia. Prítomní v diskusii podotkli, že miestna komunikácia je v poriadku, poškodenie sa týka súkromného pozemku, čo si musí vyriešiť majiteľ.

P. Lasička s poľutovaním oznámil prítomným stav futbalu v obci Hričovské Podhradie. Z dôvodu nedostatku hráčov bude činnosť futbalu prerušená.

K bodu 12:

Pracovníčka M. Hulínová prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 13:

Starostka obce poďakovala prítomným za účasť.

Zapísala Miroslava Hulínová

20.6.2016

Jarmila Dobroňová

starosta obce

Overovatelia zápisnice: Pavol Randa ............................

Rastislav Poliak ............................